**KEMIJA 8. razred**

**POUK NA DALJAVO ( DOMA ), torek, 19. 5. 2020**

**Navodila za učence**

Včeraj si spoznal/-a **binarne kisline** in **oksokisline**.

Ponovi

**Binarna kislina je spojina dveh elementov s kislimi lastnostmi (vsebujejo dva elementa vodik in še eno nekovino), npr. klorovodikova kislina HCl.**

**Oksokislina je kislina, v kateri je poleg vodika in značilne nekovine tudi kisik. V oksokislini je vsaj en vodikov atom vezan na kisikov atom, npr. žveplova kislina H2SO4**

Danes pa boš spoznal/- a **organske karboksilne kisline.**

**Organske karboksilne kisline**

Pogosto najdemo v živih bitjih. Spoznamo jih po **karboksilni skupini – COOH**. V karboksilni skupini je **en ogljikov atom**, **en vodikov atom** in **dva kisikova atoma**. Najpreprostejši karboksilni kislini sta metanojska ali mravljična kislina in etanojska ali ocetna kislina.

Podrobneje bomo spoznali organske kisline v 9. razredu.

V **učbeniku** na **str. 106 – 107**, si preberi vse o organskih karboksilnih kislinah. V **zvezek** si zapiši Organske karboksilne kisline in **prepiši** zapis v **zvezek**.

V **DZ** na str. **114 reši naloge od 1-5** ter na **str. 115, naloge 9, 10 ,12** in **str. 116 naloge 16 – 21.** Pomagaj si z učbenikom str. 104 – 107.

**Razmisli**

* **Deževnica je nekoliko kisla. Zakaj?**

*Vzrok temu je plin ogljikov dioksid, ki se raztaplja v vodi, deloma pa z njo reagira in tvori ogljikovo kislino H2CO3.*

*Na določenih krajih se pojavljajo zelo kisle padavine – kisli dež. To je posledica človekove uporabe fosilnih goriv. Povzroča odmiranje živali in propadanje kamnitih zgradb.*

**Varno delo s kislinami.**

Mnoge **kisline** so **jedke**. Jedke snovi spreminjajo oz. uničujoče delujejo na površino trdnih snovi. zelo nevarne so koncentrirane kisline. Pri delu z njimi moramo upoštevati varnostna navodila in uporabljati zaščitna sredstva (rokavice, očala,…)

*Zapis v zvezek, torek, 19. 5. 2020*

ORGANSKE KARBOKSILNE KISLINE

Organske karboksilne kisline, vsebujejo **karboksilno skupino – COOH**.

Najpreprostejši **karboksilni kislini** sta:

* **Metanojska ali mravljična kislina HCOOH,**
* **Etanojska ali ocetna kislina CH3COOH.**

**Kisli dež**

* je neobičajno **kisla padavina**, ki nastane predvsem zaradi raztapljanja žveplovega dioksida in različnih dušikovih oksidov v atmosferski vodi.